Mies löysi metsästä kannabiksen taimia.

Tältä näyttivät Suonpään löytämät kannabiksen taimet. OLLI SUONPÄÄ

Mies teki erikoisen löydön tiistai-iltana kotimatkallaan. Olli Suonpää oli menossa autollaan Turusta Huittisiin tiistai-iltana kuuden aikoihin ja pysähtyi valokuvaamaan puita.

Hän käveli metsän männikköä kohti ja siellä oli pieni polku, mitä pitkin hän jatkoi kulkemistaan. Yhtäkkiä hän bongasi metsän keskeltä taimia, jotka muistuttivat erehdyttävästi huumekasvi kannabista.

Taimet olivat vielä pieniä, mutta kun Suonpää hieraisi sormiaan lehteen, tunnisti hän hajun kannabikseksi. Hän otti varmuuden vuoksi valokuvia niistä.

– Lähdin ajamaan kotiin päin. Soitin hätäkeskukseen ja poliisit tulivat paikalle.

Loimaan poliisi on vaitonainen tapauksesta. Todennäköisesti kyseessä on istutettu viljelmä.

– Eiväthän ne itsestäänkään suomalaiseen metsään kasva. Tutkinta on niin alkuvaiheessa, että emme kerro asiasta sen enempää tässä vaiheessa, rikoskomisario Jari Riiali kommentoi.